


                                                                                                                            

VLÁDA SLOVENSKEJ REPUBLIKY

(Návrh)
UZNESENIE VLÁDY SLOVENSKEJ REPUBLIKY
č.   
z      2022

k návrhu na vyhlásenie poskytovania dočasného útočiska podľa § 29 ods. 2 zákona č. 480/2002 Z. z. o azyle a o zmene a doplnení niektorých zákonov 
v znení neskorších predpisov štátnym občanom Ukrajiny a ich rodinným príslušníkom
	
Číslo materiálu:
	


	Predkladateľ:
	minister vnútra



Vláda
A. schvaľuje 
A.1.	návrh na vyhlásenie poskytovania dočasného útočiska podľa § 29 ods. 2 zákona č. 480/2002 Z. z. o azyle a o zmene a doplnení niektorých zákonov v znení neskorších predpisov (ďalej len „zákon o azyle“) štátnym občanom Ukrajiny a ich rodinným príslušníkom;
B. vyhlasuje
B.1.	podľa § 29 ods. 2 zákona o azyle poskytovanie dočasného útočiska štátnym občanom Ukrajiny a ich rodinným príslušníkom, pričom za rodinného príslušníka štátneho občana Ukrajiny sa považuje: 
1. manžel štátneho občana Ukrajiny, 
2. maloleté dieťa štátneho občana Ukrajiny alebo maloleté dieťa manžela štátneho občana Ukrajiny,
3. rodič maloletého dieťaťa, ktoré je štátnym občanom Ukrajiny; 
C. určuje
[bookmark: _GoBack]C.1.	začiatok poskytovania dočasného útočiska od 1. marca 2022,
C.2.	použitie § 31 ods. 1 písm. c) zákona o azyle na osoby, ktoré hodnoverným spôsobom preukážu svoju totožnosť a štátnu príslušnosť Ukrajiny, a ak nejde o štátnych občanov Ukrajiny, svoju totožnosť, štátnu príslušnosť a rodinný vzťah podľa bodu B.1. k štátnemu občanovi Ukrajiny,
C.3.	oprávnenie osôb žiadajúcich o poskytnutie dočasného útočiska a odídencov na poskytnutie zdravotnej starostlivosti v rozsahu podľa § 22 ods. 5 zákona o azyle, a to aj v prípade, ak sa tieto osoby preukážu iba preukazom cudzinca žiadajúceho o poskytovanie dočasného útočiska alebo dokladom o tolerovanom pobyte na území Slovenskej republiky s označením „ODÍDENEC",
C.4.   skončenie poskytovania dočasného útočiska 31. decembra 2022, ak vláda nerozhodne o jeho predčasnom skončení alebo predĺžení;
D. ukladá
ministrovi vnútra
D.1. 	zabezpečovať poskytovanie dočasného útočiska podľa bodu B.1.,
priebežne
D.2. 	predložiť na rokovanie vlády Slovenskej republiky návrh na predčasné skončenie  poskytovania dočasného útočiska v prípade, keď pominú dôvody na jeho poskytovanie,
ihneď
D.3. 	predložiť na rokovanie vlády Slovenskej republiky návrh na predĺženie poskytovania dočasného útočiska v prípade, ak budú pretrvávať dôvody na jeho poskytovanie,
 do 15. decembra 2022
ministrovi práce, sociálnych vecí a rodiny
D.4. 	zabezpečiť bezodkladné prevzatie maloletých osôb prichádzajúcich z Ukrajiny bez sprievodu a následne zabezpečovať starostlivosť o nich,
priebežne
ministrovi zdravotníctva
D.5. 	zabezpečiť poskytovanie zdravotnej starostlivosti osobám podľa bodu C.3.,
         priebežne
D.6.	zabezpečiť informovanie poskytovateľov zdravotnej starostlivosti o podmienkach poskytovania zdravotnej starostlivosti osobám podľa bodu C.3.,
priebežne
ministrovi školstva, vedy, výskumu a športu  
D.7. 	prijať opatrenia na uľahčenie prístupu detí, ktorým sa poskytuje dočasné útočisko, k výchove a vzdelávaniu,
priebežne
podpredsedovi vlády a ministrovi financií
D.8. 	vyčleniť finančné prostriedky na úhradu výdavkov spojených s poskytovaním dočasného útočiska a zabezpečovaním zdravotnej starostlivosti; 
ihneď
E. odporúča
[bookmark: _Hlk96876578]starostom obcí
primátorom miest
predsedom samosprávnych krajov
predsedovi Združenia miest a obcí Slovenska
prezidentovi Únie miest Slovenska

E.1. spolupracovať s príslušnými štátnymi orgánmi a prijímať v rámci svojich kompetencií potrebné opatrenia pri poskytovaní dočasného útočiska vyhlásenému podľa bodu B.1.
priebežne



Vykonajú:	minister vnútra
			minister práce, sociálnych vecí a rodiny
			minister zdravotníctva
			minister školstva, vedy, výskumu a športu
			podpredseda vlády a minister financií

[bookmark: _Hlk96758770]Na vedomie:	prezidentka Slovenskej republiky
			predseda Národnej rady Slovenskej republiky
			starostovia obcí
primátori miest
predsedovia samosprávnych krajov
predseda Združenia miest a obcí Slovenska
prezident Únie miest Slovenska

